Surxondaryo viloyati tarkibida tashkil etilgan Bandixon tumani hokimligining tashkiliy masalalari hamda 2020 — 2022-yillarda tumanni kompleks ijtimoiy-iqtisodiy rivojlantirish chora-tadbirlari toʻgʻrisida
(resolution, 2022-04-19)

Surxondaryo viloyati tarkibida Bandixon tumani hokimligini tashkil etish hamda 2020 — 2022-yillarda Bandixon tumanini kompleks ijtimoiy-iqtisodiy rivojlantirish maqsadida Vazirlar Mahkamasi qaror qiladi: 1. Oʻzbekiston Respublikasi Oliy Majlisi Qonunchilik palatasining 2019-yil 30-noyabrdagi 2932-III-son va Oliy Majlis Senatining 2019-yil 30-noyabrdagi SQ-539-Sh-son “Surxondaryo viloyati tarkibida Bandixon tumanini tashkil etish hamda Qiziriq, Boysun va Qumqoʻrgʻon tumanlari chegaralarini oʻzgartirish toʻgʻrisida”gi qarorlari qabul qilinganligi maʼlumot uchun qabul qilinsin. 2. Surxondaryo viloyati tarkibida Bandixon tumani hokimligi tashkil etilsin. Bandixon tumani hokimligi boshqaruv apparatining tuzilmasi hamda boshqaruv xodimlarining cheklangan soni Oʻzbekiston Respublikasi Prezidentining “Mahalliy ijroiya hokimiyati organlari faoliyatini yanada takomillashtirish toʻgʻrisida” 2016-yil 22-dekabrdagi PQ-2691-son qarori doirasida belgilansin. 3. Davlat boshqaruvi organlari va xoʻjalik birlashmalarining Surxondaryo viloyati Bandixon tumanidagi boʻlinmalari roʻyxati hamda ularga qoʻshimcha kiritilayotgan boshqaruv xodimlarining cheklangan soni 1-ilovaga muvofiq tasdiqlansin. Surxondaryo viloyatining Bandixon tumanida joylashgan davlat boshqaruvi organlari va xoʻjalik birlashmalari, boshqaruv xodimlaridan tashqari, xodimlarining cheklangan soniga qoʻshimcha shtat birliklari vazirlik va idoralarning umumiy shtat birliklari doirasida kiritilishi belgilansin. 4. Surxondaryo viloyati tarkibida Bandixon tumani hokimligini tashkil etish bilan bogʻliq tashkiliy masalalarni hal etish boʻyicha respublika komissiyasi (keyingi oʻrinlarda — Respublika komissiyasi) tarkibi 2-ilovaga muvofiq tasdiqlansin. 5. Respublika komissiyasi (A.J. Ramatov): oʻn besh kun muddatda — Surxondaryo viloyati tarkibida Bandixon tumani hokimligini tashkil etish bilan bogʻliq zarur tashkiliy-texnik tadbirlar kompleksini ishlab chiqsin va ularning belgilangan muddatlarda amalga oshirilishini taʼminlasin; bir oy muddatda — Oʻzbekiston Respublikasi Iqtisodiyot va sanoat vazirligi, Moliya vazirligi, Surxondaryo viloyati hokimligi bilan birgalikda Bandixon tumani budjetining va uni ijtimoiy-iqtisodiy rivojlantirishning prognoz parametrlarini belgilasin; Surxondaryo viloyati hokimligi bilan birgalikda Bandixon tumanini tashkil etish davrida iqtisodiyot tarmoqlarining aniq, barqaror va bir maromda ishlashini, shuningdek, yuzaga keladigan ijtimoiy masalalar oʻz vaqtida hal etilishini taʼminlasin; Surxondaryo viloyati hokimligi, Oʻzbekiston Respublikasi Bandlik va mehnat munosabatlari vazirligi bilan birgalikda Surxondaryo viloyati tarkibida Bandixon tumani tashkil etilishi munosabati bilan yangidan tashkil etilayotgan davlat boshqaruvi organlari va xoʻjalik birlashmalari hududiy tuzilmalarini koʻp yillik tajribaga ega boʻlgan malakali kadrlar bilan toʻldirish, shuningdek, Qiziriq, Boysun va Qumqoʻrgʻon tumanlaridagi mavjud shtatlarning qisqarishi natijasida boʻshab qolayotgan xodimlarni ishga joylashtirish chora-tadbirlarini koʻrsin; bir oy muddatda — Surxondaryo viloyati hokimligi, Oʻzbekiston Respublikasi Davlat aktivlarini boshqarish agentligi, Moliya vazirligi bilan birgalikda Bandixon tumani hokimligini zarur bino va inshootlar hamda moddiy-texnika vositalari bilan taʼminlash boʻyicha Oʻzbekiston Respublikasi Vazirlar Mahkamasiga taklif kiritsin. 6. Surxondaryo viloyatining Bandixon tumanida 2020 — 2022-yillarda yangi ish oʻrinlari yaratish hamda yoʻl-transport, muhandislik-kommunikatsiya va ijtimoiy infratuzilmalarni rivojlantirish chora-tadbirlari dasturi (keyingi oʻrinlarda — Dastur) 3-ilovaga muvofiq tasdiqlansin. 7. Quyidagilar Dasturning asosiy yoʻnalishlari etib belgilansin: sanoat, qishloq xoʻjaligi va xizmat koʻrsatish sohalarini rivojlantirish orqali yangi ishlab chiqarish quvvatlarini tashkil qilish hamda xizmatlar turlarini koʻpaytirish; aholini ichimlik suvi bilan taʼminlash darajasini oshirish hamda yoʻl-transport, muhandislik-kommunikatsiya tarmoqlarini rivojlantirish; ijtimoiy soha obyektlarini yangidan qurish, rekonstruksiya qilish va taʼmirlash; tuman markazini shaharsozlik talablari asosida tartibga solish hamda yangi maʼmuriy binolarni qurish. 8. Respublika komissiyasi (A.J. Ramatov) bir oy muddatda Dastur doirasida amalga oshiriladigan loyihalarning manzilli roʻyxatini moliyalashtirish manbalari, masʼul ijrochilari va amalga oshirish muddatlarini aniq koʻrsatgan holda tasdiqlasin. 9. Oʻzbekiston Respublikasi Davlat statistika qoʻmitasi statistika koʻrsatkichlarini shakllantirish hamda yuritishda tashkil etilayotgan Bandixon tumanining maʼmuriy hududlarini inobatga olsin. 10. Oʻzbekiston Respublikasi Yer resurslari, geodeziya, kartografiya va davlat kadastri davlat qoʻmitasi ikki oy muddatda Bandixon tumani hokimligi tashkil etilishi natijasida uning maʼmuriy-hududiy chegaralari oʻzgarganligi munosabati bilan yer hisobotlariga belgilangan tartibda tegishli oʻzgartirishlar kiritsin. 11. Oʻzbekiston Respublikasi Oliy sudi, Bosh prokuraturasi, Ichki ishlar vazirligi va boshqa huquqni muhofaza qiluvchi organlarga ikki oy muddatda Surxondaryo viloyati Bandixon tumanida sud va huquqni muhofaza qiluvchi organlarning tuzilmalarini tashkil etish masalasini koʻrib chiqish tavsiya etilsin. 12. Oʻzbekiston Respublikasi Markaziy bankiga tijorat banklari bilan birgalikda Bandixon tumanini ijtimoiy-iqtisodiy rivojlantirish maqsadida tijorat banklarining filiallarini mazkur tumanda tashkil etish tavsiya etilsin. 13. Quyidagilar: Oʻzbekiston Respublikasi Adliya vazirligi tomonidan Moliya vazirligi bilan birgalikda Surxondaryo viloyatining Bandixon tumanida qoʻshimcha shtat birliklarini ajratgan holda adliya boʻlimini va davlat xizmatlari markazi tashkil etilishi; Surxondaryo viloyati hokimligi tomonidan Oʻzbekiston Respublikasi Moliya vazirligi bilan birgalikda Surxondaryo viloyatining Bandixon tumanida fuqarolik holati dalolatnomalarini yozish organlarini tashkil etish masalasi koʻrib chiqilib, tegishli tadbirlar amalga oshirilishi; Surxondaryo viloyati hokimligi tomonidan Oʻzbekiston Respublikasi Adliya vazirligi huzuridagi Davlat xizmatlari agentligi bilan birgalikda Bandixon tumanida davlat xizmatlari markazi binosining davlat-xususiy sheriklik shartlari asosida yoki investorlar boʻlmagan taqdirda, mahalliy budjet mablagʻlari hisobidan qurilishi taʼminlansin. 14. Oʻzbekiston Respublikasi Qurilish vazirligi Surxondaryo viloyati hokimligi bilan birgalikda 2020-yil 1-oktabrga qadar Bandixon tumani markazining 2035-yilgacha boʻlgan bosh rejasi ishlab chiqilishini taʼminlasin. 15. Oʻzbekiston Respublikasi Moliya vazirligi qonun hujjatlariga tegishli oʻzgartirish va qoʻshimchalar kiritilgunga qadar Surxondaryo viloyati Bandixon tumani hokimligi va 1-ilovaga muvofiq tashkil etilayotgan davlat boshqaruvi organlari va xoʻjalik birlashmalarining tuman boʻlimlarini saqlash xarajatlarini moliyalashtirish choralarini koʻrsin. 16. Oʻzbekiston Respublikasi Iqtisodiyot va sanoat vazirligi, Moliya vazirligi, Surxondaryo viloyati hokimligi, manfaatdor vazirlik va idoralar bilan birgalikda ikki oy muddatda qonun hujjatlariga ushbu qarordan kelib chiquvchi oʻzgartirish va qoʻshimchalar kiritish toʻgʻrisida Vazirlar Mahkamasiga taklif kiritsin. 17. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari A.J. Ramatov va Surxondaryo viloyati hokimi T.A. Bobolov zimmasiga yuklansin. T/r Tashkilot nomi Shtat birliklari soni I. Belgilangan shtat birliklari doirasida tashkil etiladigan boshqaruv xodimlari soni* 1. Maktabgacha taʼlim boʻlimi 6 2. Xalq taʼlimi boʻlimi 6 3. Tibbiyot birlashmasi 14 4. Davlat soliq inspeksiyasi 14 5. Sanitariya-epidemiologik osoyishtalik markazi 2 II. Qoʻshimcha shta� birliklarini kiritish hisobidan tashkil etiladigan boshqaruv xodimlari soni** 1. Iqtisodiyot va sanoat boʻlimi 3 2. Moliya boʻlimi 10 3. Investitsiyalar va tashqi savdo boʻlimi 4 4. Aholi bandligiga koʻmaklashish markazi 8 5. Uy-joy kommunal xizmat koʻrsatish boʻlimi 3 6. Qurilish boʻlimi 1 7. Madaniyat boʻlimi 4 8. Jismoniy tarbiya va sport boʻlimi 2 9 Yer resurslari va davlat kadastri boʻlimi 1 10. Statistika boʻlimi 3 11. Budjetdan tashqari pensiya jamgʻarmasi 3 12. Gʻaznachilik boʻlinmasi 3 13. Veterinariya va chorvachilikni rivojlantirish boʻlimi 7 14. Oʻzbekiston Respublikasi Prezidentining Xalq qabulxonasi 3 16. “Nuroniy” jamgʻarmasi 1 17. Obodonlashtirish boshqarmasi 9 18. Adliya boʻlimi 2 19. Irrigatsiya boʻlimi 4 20. Agrosanoat majmui ustidan nazorat qilish inspeksiyasi boʻlimi 2 21. Transport sektori 1 22. Qishloq xoʻjaligi boʻlimi 7 1. A.J. Ramatov — Oʻzbekiston Respublikasi Bosh vazirining birinchi oʻrinbosari, Respublika komissiyasi rahbari 2. B.A. Xoʻjayev — Oʻzbekiston Respublikasi iqtisodiyot va sanoat vaziri, Respublika komissiyasi rahbari oʻrinbosari 3. T.A. Bobolov — Surxondaryo viloyati hokimi, Respublika komissiyasi rahbari oʻrinbosari 4. M.B. Jumaniyazov — Oʻzbekiston Respublikasi Vazirlar Mahkamasi kotibiyati mudiri oʻrinbosari 5. T.A. Ishmetov — Oʻzbekiston Respublikasi moliya vazirining birinchi oʻrinbosari 6. Sh.X. Shermatov — Oʻzbekiston Respublikasi xalq taʼlimi vaziri 7. O.A. Nazarbekov — Oʻzbekiston Respublikasi madaniyat vaziri 8. M.X. Saliyev — Oʻzbekiston Respublikasi uy-joy kommunal xizmat koʻrsatish vaziri 9. A.D. Tashkulov — Oʻzbekiston Respublikasi adliya vaziri oʻrinbosari 10. Sh.R. Xamrayev — Oʻzbekiston Respublikasi suv xoʻjaligi vaziri 11. A.K. Shadmanov — Oʻzbekiston Respublikasi sogʻliqni saqlash vaziri 12. N.B. Xusanov — Oʻzbekiston Respublikasi bandlik va mehnat munosabatlari vaziri 13. S.Oʻ. Umurzakov — Oʻzbekiston Respublikasi investitsiyalar va tashqi savdo vaziri 14. B.I. Zakirov — Oʻzbekiston Respublikasi qurilish vaziri 15. S.X. Bekenov — Oʻzbekiston Respublikasi Davlat aktivlarini boshqarish agentligi direktori 16. D.X. Nabiyev — Oʻzbekiston Respublikasi jismoniy tarbiya va sport vaziri 17. A.X. Abdullayev — Oʻzbekiston Respublikasi Yer resurslari, geodeziya, kartografiya va davlat kadastri davlat qoʻmitasi raisi 18. A.A. Abduvaliyev — Oʻzbekiston Respublikasi Transport vazirligi huzuridagi Avtomobil yoʻllari qoʻmitasi raisi v.b. 19. B.A. Begalov — Oʻzbekiston Respublikasi davlat statistika qoʻmitasi raisi 20. B.A. Musayev — Oʻzbekiston Respublikasi davlat soliq qoʻmitasi raisi 21. U.M. Mustafoyev — “Hududiy elektr tarmoqlari” AJ raisi 22. B.B. Eshmurotov — “Hududgaztaʼminot” AJ raisi 23. Q.M. Rafikov — Oʻzbekiston kasaba uyushmalari federatsiyasi raisi 24. S. Turdiyev — Oʻzbekiston faxriylarni ijtimoiy qoʻllab-quvvatlash “Nuroniy” jamgʻarmasi respublika boshqaruvi raisi 25. R.T. Mamatov — Fuqarolarning oʻzini oʻzi boshqarish organlari faoliyatini muvofiqlashtirish boʻyicha Respublika kengashi raisining birinchi oʻrinbosari 26. X.X. Meliqulov — Vazirlar Mahkamasi apparatining bosh mutaxassisi, Respublika komissiyasi kotibi T/r Tadbirlar nomi Sarflanadigan mablagʻ (mlrd soʻm) Moliyalashtirish manbasi Amalga oshirish muddati Masʼul ijrochilar I. Tumanda sanoat, qishloq xoʻjaligi va xizmat koʻrsatish sohalarini rivojlantirish orqali yangi ishlab chiqarish quvvatlarini tashkil qilish hamda xizmatlar turlarini koʻpaytirish 1. Sanoat sohasini rivojlantirish boʻyicha 39 ta loyihani amalga oshirish orqali 312 ta yangi ish oʻrinlarini yarati�. 71,8 Tashabbuskorlar mablagʻlari,tijorat banklarining kreditlari 2020 — 2022-yillar Surxondaryo viloyati hokimligi, Iqtisodiyot va sanoat vazirligi, Investitsiyalar va tashqi savdo vazirligi,Qishloq xoʻjaligi vazirligi, xoʻjalik birlashmalari, tijorat banklari 2. Xizmatlar sohasini va servis infratuzilmasini rivojlantirish boʻyicha 59 ta loyihani amalga oshirish orqali 343 ta yangi ish oʻrinlarini yaratish. 56,5 3. Qishloq xoʻjaligi sohasini rivojlantirish boʻyicha 30 ta loyihani amalga oshirish orqali 577 ta yangi ish oʻrinlarini yaratish. 286,5 II. Yoʻl-transport va muxandislik-kommunikatsiya tarmoqlarini rivojlantirish 4. Tuman hududidan oʻtuvchi davlat ahamiyatidagi avtomobil yoʻllarining 53 km qismini va mahalliy ahamiyatdagi avtomobil yoʻllarining 32 km qismini taʼmirlash. 14,1 Respublika budjeti mablagʻlari 2020 — 2022 yillar Avtomobil yoʻllari qoʻmitasi, Moliya vazirligi, Surxondaryo viloyati hokimligi 5. Tuman aholisi uchun qulay sharoit yaratish maqsadida ichki avtomobil yoʻllarining 50 km qismiga asfalt yotqizish va 309 km tuproqli yoʻllarga shagʻal qoplama yotqizish. 31,1 Mahalliy budjet mablagʻlari 2020 — 2022 yillar Avtomobil yoʻllari qoʻmitasi, Surxondaryo viloyati hokimligi 6. Tumanda yoʻl-transport infratuzilma-larini rivojlantirish maqsadida aholi yashash punktlarini bogʻlovchi avtomobil yoʻllarini yangidan qurish va rekonstruksiya qilish loyihasini ishlab chiqish. Ishlab chiqilgan loyiha-smeta hujjatlari asosida qurilish-taʼmirlash ishlarini amalga oshirish. Loyiha-smeta hujjatlari asosida Respublika va mahalliy budjet mablagʻlari 2020 — 2022-yillar Avtomobil yoʻllari qoʻmitasi, Moliya vazirligi, Iqtisodiyot va sanoat vazirligi, Surxondaryo viloyati hokimligi 7. Bandixon tumanida aholiga sifatli mobil aloqa xizmatlari koʻrsatish boʻyicha: ijtimoiy soha va boshqa turdagi obyektlarga 25 km keng polosali ulanish tarmoqlari orqali zamonaviy telekommunikatsiya xizmatlarini taqdim etish uchun optik tolali aloqa liniyalarini qurish; mobil aloqa xizmatlari sifatini yaxshilash maqsadida qoʻshimcha 1 ta 2G, 3 ta 3G va 2 ta 4G baza stansiyalari oʻrnatish; 384 abonent/port axborot-kommunikatsiya texnologiyalarini rivojlantirish doira-sida zamonaviy telekommunikatsiya xizmat-lari bilan taʼminlash. 1,8 “Oʻzbektelekom” AK mablagʻlari, mobil aloqa operatorlari mablagʻlari 2020 — 2022 yillar Axborot texnologiyalari va kommunikatsiyalarini rivojlantirish vazirligi, Surxondaryo viloyati hokimligi 8. Aholi, ishlab chiqarish, xizmat koʻrsatish va boshqa turdagi obyektlarni elektr energiyasi bilan taʼminlash tizimini yaxshilash boʻyicha: 38,4 km elektr uzatish tarmoqlarini yangidan tortish va rekonstruksiya qilish. 15 dona transformator punktlarini oʻrnatish. 5,2 “Hududiy elektr tarmoqlari” AJ mablagʻlari 2020 — 2022 yillar “Hududiy elektr tarmoqlari” AJ, Surxondaryo viloyati hokimligi 9. Aholini ichimlik suvi bilan taʼminlanish darajasini yaxshilash boʻyicha 18 ta mahallalarda 91 km ichimlik suv tarmoqlari va 11 dona suv quduqlarini qurish va rekonstruksiya qilish. 23,5 Xalqaro moliya institutlari mablagʻlari 2020 — 2022-yillar Uy-joy kommunal xizmat koʻrsatish vazirligi, Investitsiyalar va tashqi savdo vazirligi,Surxondaryo viloyati hokimligi III. Ijtimoiy soha obyektlarini yangidan qurish, rekonstruksiya qilish va taʼmirlash 10. Oʻquvchi yoshlar uchun qulay sharoit yaratish boʻyicha: 755 oʻquvchiga moʻljallangan 3 ta yangi umumtaʼlim maktablarini tashkil etish; 11 ta mavjud umumtaʼlim maktablari uchun jami 1886 oʻrinli yangi oʻquv binolarini qurish; 6 ta umumtaʼlim maktablari qoshida yangi sport zal binolarini qurish; 2 ta umumtaʼlim maktabini mukammal taʼmirlash. 50,7 Respublika budjeti mablagʻlari 2020 — 2022-yillar Iqtisodiyot va sanoat vazirligi, Xalq taʼlimi vazirligi,Moliya vazirligi, Surxondaryo viloyati hokimligi 11. Tumandagi umumtaʼlim maktablaridaingliz va rus tillari oʻqitilishi uchun barcha turdagi zarur tadbirlarni amalga oshirish. 0,3 Mahalliy budjet mablagʻlari 2020-2021-yillar Surxondaryo viloyati hokimligi, Xalq taʼlimi vazirligi 12. Tumanda bolalarni maktabgacha taʼlim bilan qamrab olish darajasining juda pastligini inobatga olib, quyidagi ishlarni amalga oshirish: 3 ta 540 oʻrinli davlat maktabgacha taʼlim tashkilotlarini yangidan tashkil etish; 3 ta 210 oʻrinli davlat maktabgacha taʼlim tashkilotlarini rekonstruksiya qilish; 3 ta 250 oʻrinli davlat-xususiy sheriklik asosidagi nodavlat maktabgacha taʼlim tashkilotlarini tashkil etish; 7 ta 175 oʻrinli oilaviy nodavlat maktabgacha taʼlim tashkilotlarini tashkil etish. 41,6 Respublika va mahalliy budjet mablagʻlari, tijorat banklari kreditlari, tashabbuskorlar mablagʻlari 2020 — 2022-yillar Iqtisodiyot va sanoat vazirligi, Maktabgacha taʼlim vazirligi,Moliya vazirligi, Surxondaryo viloyati hokimligi 13. Aholiga koʻrsatilayotgan tibbiyot xizmatlari sifatini yaxshilash boʻyicha: tuman tibbiyot birlashmasini tashkil etish va tashkiliy tuzilmasini tasdiqlash (shoshilinch tibbiy yordam boʻlimi, tugʻruq kompleksi, bolalar boʻlimi, umumiy terapiya, jarrohlik boʻlimlarini tashkil etish); tashkil etiladigan markaziy shifoxonaning statsionar boʻlimlarini shakllantirish uchun qoʻshimcha 60 oʻrin ajratish; tuman Sanitariya-epidemiologik osoyishtalik markazi hamda davlat sanitariya nazorat inspeksiyasini tuman boʻlimini tashkil etish hamda tashkiliy tuzilmasini tasdiqlash; 14 ta sogʻliqni saqlash muassasalarida yangidan qurish, rekonstruksiya qilish va mukammal taʼmirlash ishlarini amalga oshirish; 38,3 Respublika va mahalliy budjet mablagʻlari 2020 — 2022-yillar Iqtisodiyot va sanoat vazirligi, Sogʻliqni saqlash vazirligi,Moliya vazirligi,Surxondaryo viloyati hokimligi 14. Yoshlarni sport bilan shugʻillanishlari uchun qulash shart-sharoit yaratish boʻyicha: Tuman bolalar-oʻsmirlar sport maktabi qoshida sportning badiiy gimnastika, milliy kurash, dyuzdo va boks turlari bilan shugʻullanishga moʻljallangan sport zali binolarini qurish; sportning voleyboll, stol tenis, badminton turlari uchun moʻljallangan sport zallar qurish. 15,5 Respublika budjeti mablagʻlari 2021-2022-yillar Iqtisodiyot va sanoat vazirligi, Jismoniy tarbiya va sport vazirligi, Moliya vazirligi, Surxondaryo viloyat hokimligi IV. Tuman markazini shaharsozlik talablari asosida tartibga solish, yangi maʼmuriy binolar qurish va taʼmirlash 15. Tuman markazining bosh rejasini ishlab chiqish. Loyiha smeta hujjatlari asosida Mahalliy budjet mablagʻlari 2020-yil Qurilish vazirligi, Surxondaryo viloyat hokimligi 16. Bandixon tumani hokimligi hamda faollar zali binolarini yangidan qurish. 16,0 Mahalliy budjet mablagʻlari 2020-2021-yillar Surxondaryo viloyati hokimligi 17. Tumanda davlat organlari va xoʻjalik birlashmalarining boʻlinmalari uchun yangi binolar qurish va jihozlash. Loyiha smeta hujjatlari asosida Manfaatdor vazirlik va idoralarning budjetdan tashqari jamgʻarmalari mablagʻlari 2020-yil Surxondaryo viloyati hokimligi, manfaatdor vazirlik va idoralar 18. Tuman markazida “Yoshlar markazi” binosini qurish. 5,0 Mahalliy budjetning qoʻshimcha manba mablagʻlari hisobidan 2020-2021-yillar Surxondaryo viloyat hokimligi 19. Tumanda aholiga, ishlab chiq?rish va xizmat koʻrsatish obyektlariga bank xizmatlari koʻrsatilishini yaxshilash boʻyicha tijorat banklarining filiallarini tashkil etish. Loyiha-smeta hujjatlari asosida Tijorat banklarining oʻz mablagʻlari 2020-2021-yillar Respublika tijorat banklari V. Hududdagi ishsiz aholini hunarmandchilik va boshqa kasb-hunargaga oʻqitish va malakasini oshirish ishlarini tashkil etish 20. Ish bilan band boʻlmagan aholini hunarmandchilik va boshqa ixtisosliklarga oʻqitish va malakasini oshirish. 0,7 Bandlikka koʻmaklashish jamgʻarmasi mablagʻlari 2020 — 2022-yillar Bandlik va mehnat munosabatlari vazirligi, Surxondaryo viloyati hokimligi 21. Har yili 700 nafar ish bilan band boʻlmagan fuqarolarni jamoat ishlari jamgʻarmasi hisobidan ishga jalb etish. 3,6 Jamoat ishlari jamgʻarmasi direksiyasi mablagʻlari 2020 — 2022-yillar Bandlik va mehnat munosabatlari vazirligi, Surxondaryo viloyati hokimligi